text: Estàs a: Inici	> Recursos per als Centres Socioeducatius > Ajuts econòmics, beques i assessorament
  La capacitat econòmica d'una família mai no hauria de ser el factor que limiti l'accés dels seus fills a activitats educatives. Els ajuts econòmics, les beques i l'assessorament tenen com a objectiu contribuir a la millora del finançament dels centres socioeducatius i de les famílies amb les quals treballen, perquè tots els infants puguin gaudir de les activitats educatives que el centre organitza.
  Beques per a activitats esporàdiques
  Financen la participació d'infants en les activitats de caràcter esporàdic que realitzen els centres socioeducatius, com per exemple: excursions, sortides, activitats de vacances de Nadal o activitats de Setmana Santa. Tenen l'objectiu de fomentar la realització d'activitats i sortides a cases de colònies.
  Cliqueu aquí per obtenir més informació sobre aquest recurs.
  Beques per a activitats d'estiu
  Financen la participació d'infants en les activitats d'estiu que organitzen els centres socioeducatius. Tenen per objectiu la inclusió d'infants en situació de vulnerabilitat.
  Ajuts extraordinaris a centres socioeducatius
  Financen projectes de caràcter extraordinari que realitzen els centres socioeducatius. Es poden demanar ajuts econòmics, entre d'altres, per a activitats innovadores, projectes que comencen o celebracions d'aniversaris dels centres.
  Conveni d'activitats ordinàries
  Finança les activitats ordinàries que realitzen els centres socioeducatius. Pretén cofinançar l'estructura general de l'entitat, la participació dels educadors/es i les accions ordinàries. L'existència d'aquest conveni queda subjecte a l'atorgament del Conveni marc de la Direcció General de Joventut i Acció Cívica a la Fundació Pere Tarrés.
  Assessorament en la presentació de premis i subvencions
  Assessorament individual als centres socioeducatius per contribuir al seu èxit en la captació de finançament a través de premis i/o subvencions, tant privats com públics.
  Si voleu rebre assessorament podeu contactar amb secretaria.xacs@peretarres.org
  Gestió del programa Proinfància
  S'ofereix suport tècnic a aquells centres que gestionen el programa Proinfància de La Caixa a través de la Fundació Pere Tarrés.